Legislatívne uznesenie Európskeho parlamentu o návrhu smernice Rady o oslobodení tovaru dovážaného osobami cestujúcimi z tretích krajín od dane z pridanej hodnoty a spotrebnej dane (KOM(2006)0076 - C6-0078/2006 - 2006/0021(CNS))



Úradný vestník 314 E , 21/12/2006 S. 0077 - 0079



P6_TA(2006)0475 Oslobodenie tovaru dovážaného osobami cestujúcimi z tretích krajín od dane z pridanej hodnoty a spotrebnej dane * Legislatívne uznesenie Európskeho parlamentu o návrhu smernice Rady o oslobodení tovaru dovážaného osobami cestujúcimi z tretích krajín od dane z pridanej hodnoty a spotrebnej dane (KOM(2006)0076 — C6-0078/2006 — 2006/0021(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2006)0076) [1], - so zreteľom na článok 93 Zmluvy o ES, v súlade s ktorým Rada konzultovala s Európskym parlamentom (C6-0078/2006), - so zreteľom na článok 51 rokovacieho poriadku, - so zreteľom na správu Výboru pre hospodárske a menové veci (A6-0361/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Článok 3 bod 1a) (nový) | 1a)"cestujúci námorným trajektom alebo výletnou loďou" sú všetci cestujúci, ktorý cestujú pravidelným námorným trajektom, parníkom alebo výletnou loďou minimálne 50 km; | Pozmeňujúci a doplňujúci návrh 2 Článok 8 odsek 1 pododsek 1 1. Členské štáty oslobodzujú dovoz tovaru od DPH a spotrebnej dane pri dovoze okrem tovaru uvedeného v odseku 3, ktorého celková hodnota nepresahuje 220 EUR na osobu. | 1. Členské štáty oslobodzujú dovoz tovaru od DPH a spotrebnej dane pri dovoze okrem tovaru uvedeného v odseku 3, ktorého celková hodnota nepresahuje 330 EUR na osobu. | Pozmeňujúci a doplňujúci návrh 3 Článok 8 odsek 1 pododsek 2 V prípade cestujúcich leteckou dopravou, peňažná prahová hodnota uvedená v prvom pododseku je 500 EUR. | V prípade cestujúcich leteckou dopravou, námorným trajektom alebo v prípade cestujúcich výletnou loďou, je peňažná prahová hodnota uvedená v prvom pododseku 1000 EUR. | Pozmeňujúci a doplňujúci návrh 4 Článok 8 odsek 2 2. Členské štáty môžu znížiť peňažnú prahovú hodnotu pre cestujúcich mladších ako pätnásť rokov, bez ohľadu na ich dopravný prostriedok. Avšak peňažná prahová hodnota nemôže byť nižšia ako 110 EUR. | 2. Členské štáty môžu znížiť peňažnú prahovú hodnotu pre cestujúcich mladších ako šestnásť rokov, bez ohľadu na ich dopravný prostriedok. Avšak peňažná prahová hodnota nemôže byť nižšia ako 110 EUR. | Pozmeňujúci a doplňujúci návrh 5 Článok 9 odsek 2 2. Členské štáty môžu rozlišovať medzi cestujúcimi leteckou dopravou a ostatnými cestujúcimi uplatňovaním minimálnych množstvových obmedzení uvedených v odseku 1 iba na cestujúcich inou ako leteckou dopravou. | 2. Členské štáty môžu rozlišovať medzi cestujúcimi leteckou dopravou, námorným trajektom alebo výletnou loďou a ostatnými cestujúcimi uplatňovaním minimálnych množstvových obmedzení uvedených v odseku 1 iba na cestujúcich inou ako leteckou dopravou, námorným trajektom alebo výletnou loďou. | Pozmeňujúci a doplňujúci návrh 6 Článok 10 odsek 3 3. Okrem oslobodenia od dane stanoveného v odseku 1, členské štáty oslobodzujú od DPH a spotrebnej dane celkom 4 litre tichého vína a 16 litrov piva. | 3. Okrem oslobodenia od dane stanoveného v odseku 1, členské štáty oslobodzujú od DPH a spotrebnej dane celkom 8 litrov tichého vína a 16 litrov piva. | Pozmeňujúci a doplňujúci návrh 7 Článok 11 Oslobodenia od dane podľa článku 9 alebo 10 sa neuplatňujú v prípade cestujúcich mladších ako 17 rokov. | Oslobodenia od dane podľa článku 9 alebo 10 sa neuplatňujú v prípade cestujúcich mladších ako osemnásť rokov. | Pozmeňujúci a doplňujúci návrh 8 Článok 12 Členské štáty oslobodzujú od DPH a spotrebnej dane, v prípade akýchkoľvek motorových prostriedkov, palivo v nádrži a množstvo paliva nepresahujúce 10 litrov v prenosnej nádrži bez toho, aby boli dotknuté vnútroštátne ustanovenia upravujúce vlastníctvo a prepravu paliva. | Členské štáty oslobodzujú od DPH a spotrebnej dane množstvo paliva nepresahujúce 10 litrov v prenosnej nádrži prepravované v motorovom vozidle bez toho, aby boli dotknuté vnútroštátne ustanovenia upravujúce vlastníctvo a prepravu paliva. Členské štáty však majú právo monitorovať mieru benzínového turizmu, ktorého cieľom je vyhnúť sa plateniu dane v ich pohraničných regiónoch, a prijať potrebné opatrenia na boj proti nemu. | Pozmeňujúci a doplňujúci návrh 9 Článok 14 odsek 1 písmeno a) a)osoby s pobytom v pohraničnej oblasti; | vypúšťa sa | Pozmeňujúci a doplňujúci návrh 10 Článok 16 odsek 3a (nový) | 3a. Peňažné prahové hodnoty uvedené v článku 8 ods. 1 a 2 sa budú prehodnocovať minimálne každých päť rokov, prinajmenšom na základe harmonizovaného indexu spotrebiteľských cien alebo oficiálnych údajov Eurostatu o priemernej miere inflácie v členských štátoch podľa toho, ktorý z týchto dvoch údajov bude vyšší, ak Rada jednomyseľne nerozhodne inak. | [1] Zatiaľ neuverejnené v úradnom vestníku. --------------------------------------------------